Jornada de difusió dels fons hebreus de Girona, organitzada amb motiu de la cessió de la quetubà de Castelló d'Empúries al Museu d'Història dels Jueus.
L'Arxiu Històric de Girona i altres arxius de la ciutat conserven documentació manuscrita en hebreu que correspon a la comunitat hebrea medieval que poblà les nostres contrades i que d'uns anys ençà s'està recuperant i catalogant per a documentar la presència i influència d'aquesta població en la nostra història.
És conegut que al llarg dels segles XIII i XIV es desenvolupà a Girona el corrent místic de la càbala i s'hi consolidà el centre cabalístic més important de tota l'Europa occidental.
Un document important per la seva antiguitat i perdurabilitat és la quetubà de Castelló d'Empúries de 1377 que ha estat cedida per l'AHG al Museu d'Història dels Jueus.
Per presentar aquest document i per donar a conèixer els fons hebreus que es conserven a la ciutat, la seva importància i els estudis més recents, l'Arxiu i el Museu han organitzat conjuntament una Jornada de treball.
La jornada s'obrirà amb l'acte de la cessió del document per part del Departament de Cultura al Patronat Call de Girona, amb una conferència a càrrec del professor Mauro Perani de la Universitat de Bologna (Itàlia) sobre la troballa, identificació, transcripció i traducció de la quetubà.
Es realitzarà una visita al Museu i tot seguit s'iniciaran les sessions que tindran lloc a l'Arxiu.
Lloc: Acte de cessió al Museu d'Història dels Jueus, Força, 8 i sessions de treball a l'Arxiu Històric de Girona, Pl.
Dia i hora: 2 de desembre de 2010 de les 11 del matí a les 18 de la tarda.
Organitza: Arxiu Històric de Girona (Departament de Cultura de la Generalitat de Catalunya) i Museu d'Història dels Jueus (Patronat Call de Girona).
L'Arxiu Històric de Girona i l'Arxiu Comarcal de l'Alt Empordà han treballat conjuntament amb la l'Associaió de Familiars de Represaliats pel Franquisme i el Museu Memorial de l'Exili de la Jonquera per realitzar una exposició que contribueixi a commemorar els 70 anys dels primers consells de guerra a les comarques gironines.
L'escenari sobre el qual es va erigir la victòria del general Franco a la Guerra Civil fou desolador: la misèria, la persecució de les persones per motius ideològics, la repressió a gran escala, etc. A partir del febrer de 1939 des de les instàncies de l'estat franquista es començaren a aplicar una municó de mesures repressives com els Consells de Guerra, la llei de Responsabilitats Polítiques o la de Repressió de la Massoneria i el Comunisme.
Tot el pes de la repressió política es va fer recaure en la jurisdicció militar a través de procediments sumaríssims sense cap garantia de defensa, que deixaven l'acusat en total indefensió.
Aquests fets històrics són avui encara mal coneguts per les dificultats que, entre d'altres, hi ha hagut en l'accés a les fonts documentals, tan escrites com orals.
Actualment els arxius són centres oberts que recuperen, custodien i posen a disposició dels interessats qualsevol font documental.
L'estudi i el coneixement d'aquests fets ens han de proporcionar les evidències per a condemnar l'extrema violència del règim franquista i de qualsevol dictadura.
Ajuntament de Bellcaire (Alt Empordà): 8-27 de gener
Ajuntament de Vilafant (Alt Empordà): 2-22 de febrer
Ajuntament d'Ullà (Baix Empordà): 24 de febrer-9 de març
Arxiu Comarcal del Pla de l'Estany: 11 de març- 18 d'abril
Ajuntament de Boadella d'Empordà Alt Empordà): 19 d'abril- 11 de març
Casal de la gent Gran de Figueres (Departament d'Acció Social): 11-25 de maig
Ajuntament de Borrassà (Alt Empordà): 2-8 de juny
Ajuntament de Colera (Alt Empordà): 15-29 de juny
Ajuntament de Portbou (Alt Empordà): 19-20 de juliol
Arxiu Municipal de Sant Feliu de Guíxols (Baix Empordà): 21 de juliol- 14 d'agost
Arxiu Municipal de Blanes (la Selva): 16 d'agost- 14 de setembre
Ajuntament de Pedret i Marzà (Alt Empordà): 22-24 d'octubre
Universitat de Perpinyà (Rosselló.França): 1-30 de novembre
Llogaia d'Àlguema (Alt Empordà): 1-15 de desembre
Museu de l'Anxova i de la Sal de l'Escala (Alt Empordà): 17 de desembre-31 de gener 2011
Apocalíptica ens proposa un recorregut per diversos aspectes de la mort, com a fet biològic i com a fet social, durant els segles XVI a XVIII a partir d'una visió de diferents camps de la ciència, que ens permetran obtenir un coneixement global i aprofundit del tema.
L'exposició mostra com documents i ossos ens parlen d'una mateixa realitat històrica.
La recerca des del camp de l'antropologia física, que estudia les restes òssies, i la que es du a terme des del camp de la història, que treballa a partir de les fonts documentals, ens proporciona aquesta doble perspectiva que ens permet conèixer com, quan i de què es moria la gent de les nostres terres en aquella remota època.
Dins de les activitats lligades a l'exposició el Dr.
Joaquim Baxarias, metge de familia d'atenció primària a Barcelona i paleopatòleg del Laboratori de Paleopatologia i Paleoantropologia del Museu d'Arqueologia de Catalunya farà una conferència intitulada "Com han influït les malalties en la manera de viure dels nostres avantpassats" de forma didàctica i amena sobre les malalties que més habitualment s'han trobat en restes humanes en diversos jaciments arqueològics d'arreu del món i de diferents períodes històrics.
Es mostraran imatges que il·lustraran aquesta presentació i es comentaran alguns estudis que ajuden a explicar com aquestes malalties podien influir en el sistema de vida de les persones que les van patir.
Arxiu Comarcal del Pla de l'Estany, a Banyoles, 1al 28 de gener
Arxiu Comarcal de la Segarra, a Cervera: 5 al 4 de març
Ajuntament de Castelló d'Empúries (Alt Empordà): 11 de març a 11 d'abril
Arxiu Històric de la Ciutat de Barcelona: 4 de maig al 30 de setembre
Ajuntament de Vilafant (Alt Empordà): 4 al 27 d'octubre
Arxiu Comarcal del Berguedà a Berga: 3 al 30 de novembre
Presentació del projecte de recerca de la Universitat de Girona "Èxodes de la Guerra Civil (Comarques Gironines)" dirigit per Anna Maria Garcia Rovira, professora de la UdG.
Autors del projecte (secció "exili de 1936"): Marc Auladell i Agulló, Rubèn Doll Petit i Jordi Rubió Coromina.
Aquest projecte ha rebut el finançament de l'AGAUR dins del marc de les ajudes "2007 EBRE 10" de la Generalitat de Catalunya.
Dia: divendres 26 de febrer de 2010 a les 19 h.
Lloc: Sala dels Serveis Territorials de Cultura, c.
Organitza: Arxiu Històric de Girona amb la col·laboració dels Serveis Territorials de Cultura de Girona